রোস্তম

রোস্তম বা রুস্তম ( ) পারস্য পৌরাণিক কাহিনীর এক কিংবদন্তি নায়ক, যিনি জাল এবং রুদাবার পুত্র। তার জীবন ও কীর্তিকে দশম শতকের পারস্য কবি ফেরদৌসী তার শাহনামা, বা রাজাদের মহাকাব্যে চিরস্মরণীয় করেছেন, যা ইসলামের পূর্ববর্তী ইরানি লোককথা ও ইতিহাস ধারণ করে। তবে এই গল্পের শিকড় অনেক আগের সময় থেকেই বিদ্যমান।

শাহনামায় রোস্তম এবং তার পূর্বপুরুষেরা সিস্তানের (বর্তমান ইরান ও আফগানিস্তান) মারজবান (সীমান্ত রক্ষক বা শাসক) ছিলেন। রোস্তম সবচেয়ে বেশি পরিচিত এসফান্দিয়ারের (অন্য কিংবদন্তী ইরানি বীর) সাথে তার মর্মান্তিক যুদ্ধের জন্য; এবং মজান্দারনে (আধুনিক মজান্দারন প্রদেশের সাথে মিলিয়ে ফেলবেন না) তার অভিযানের জন্য।

রোস্তমকে সব সময় ইরানের সবচেয়ে শক্তিশালী পাহলভন (পবিত্র যোদ্ধা) হিসেবে চিত্রিত করা হয় এবং তাকে নিয়ে রচিত উপাখ্যানগুলোর পরিবেশ পার্থিয়ান সাম্রাজ্যের কথা স্মরণ করিয়ে দেয়।
তিনি কিংবদন্তী ঘোড়া রাখশের পিঠে চড়েন এবং যুদ্ধে বাবর-এ বায়ান নামের একটি বিশেষ পোশাক পরেন।

ব্যুৎপত্তি
রোস্তমকে নিয়ে শাহনামা‌র বর্ণনাই সবচেয়ে গুরুত্বপূর্ণ ও গ্রহণযোগ্য বিবরণ হিসেবে বিবেচিত হলেও, এই চরিত্রটি ফেরদৌসির সৃষ্টি নয়। রোস্তমের কাহিনি সপ্তম শতক থেকেই পারস্য অঞ্চলে জনপ্রিয় ছিল, আর তার উৎপত্তি সম্ভবত আরও প্রাচীনকালে, পূর্ব ইরানি ভাষাভাষী অঞ্চলে।

তিনি জিন-ই পালং বা "চিতাবাঘের চামড়ার পোশাক" পরার জন্য বিখ্যাত:

পটভূমি
শাহনামা অনুযায়ী, রোস্তম জাবুলিস্তানের বাসিন্দা। জাবুলিস্তান একটি ঐতিহাসিক অঞ্চল, যা আধুনিক আফগানিস্তানের দক্ষিণাঞ্চলের জাবুল প্রদেশের সঙ্গে মোটামুটি সাদৃশ্যপূর্ণ। রোস্তমের মা রুদাবা কাবুলের রাজকন্যা। রোস্তম‌ বীরদের মধ্যে শ্রেষ্ঠ বীর এবং তিনি অসংখ্য কাহিনির কেন্দ্রীয় চরিত্র, যেগুলো শাহনামার সবচেয়ে জনপ্রিয় ও নিঃসন্দেহে শিল্পসম্মতভাবে সৃষ্ট অংশগুলোর অন্যতম। শাহনামায় রোস্তম—তার দাদু সামের মতোই—পারস্যের কায়ানিয় সাম্রাজ্যের জন্য একজন বিশ্বস্ত সেনাপতি এবং রাজা নির্বাচনে মুখ্য ভূমিকা পালনকারী ব্যক্তি হিসেবে কাজ করেন।

শৈশবেই রোস্তম রাজা মনুচেহরের উন্মত্ত সাদা হাতিকে দাদু সামের (নারিমানের পুত্র) গদার একটি মাত্র আঘাতে হত্যা করেন। এরপর তিনি তার কিংবদন্তি ঘোড়া রাখশকে বশ করেন।

রুস্তমের নামের ব্যুৎপত্তি প্রোটো-ইরানি ভাষার শব্দ রাউতাস-তাখমা থেকে এসেছে, যার অর্থ "নদীর মতো শক্তিশালী"। রোস্তমের মায়ের নাম রুদাবা, যার অর্থ "(সে) নদীর পানির" এবং তার বাবা জাল সাদা চুলের।
জন্ম ও প্রারম্ভিক জীবন
রোস্তমের মা কাবুলের রাজকন্যা রুদাবা তার অতুলনীয় সৌন্দর্যের জন্য পরিচিত ছিলেন এবং রোস্তমের বাবা ছিলেন জাল। জাল পারস্যের অন্যতম শক্তিশালী যোদ্ধা এবং একজন মহান সেনাপতি, যিনি অনেক বিদ্রোহী উপজাতিকে জয় করেন ও জাবুলিস্তানের ওপর শাসন করতেন। জাল তার প্রজ্ঞার জন্য পরিচিত ছিলেন এবং ঘোড়ায় চড়া ও যুদ্ধবিদ্যায় তার জুড়ি মেলা ভার। একবার তিনি তার প্রেমিকা রুদাবাকে বিয়ে করার জন্য সম্রাট মনুচেহরের অনুমোদন চাইতে তার দক্ষতা প্রদর্শন করেন।

ফারসি পৌরাণিক কাহিনী অনুযায়ী, রুদাবার সন্তান রোস্তমের জন্মপ্রক্রিয়া দীর্ঘায়িত হয়, কারণ শিশুটি আকারে অনেক বড় ছিল। অবস্থা এতটাই গুরুতর হয়ে পরে যে, তার প্রেমিক ও স্বামী জাল নিশ্চিত ছিলেন যে তার স্ত্রী প্রসবকালে মারা যাবেন। রুদাবা যখন মৃত্যুর প্রায় কাছাকাছি, তখন জাল সিমুর্ঘকে ডাকার সিদ্ধান্ত নেন। সিমুর্ঘ তখন উপস্থিত হয়ে তাকে নির্দেশনা দেয় কীভাবে রোস্তমজাদ অর্থাৎ সিজারিয়ান সেকশন পদ্ধতিতে সন্তান প্রসব করতে হবে। সিমুর্ঘের সেই উপদেশ অনুসরণ করে জাল রুদাবা ও অনাগত শিশুটির প্রাণ রক্ষা করতে সক্ষম হন।

জালের বাবা সাম তার নাতির জন্মের খবর শুনে রোস্তমকে দেখতে ছুটে আসেন এবং পুলকিত হন। জাল রোস্তমকে যুদ্ধবিদ্যায় বড় করে তোলেন ও প্রশিক্ষণ দেন। রোস্তম যখন একাই একটি উন্মত্ত হাতিকে হত্যা করেন, তখন তার বাবা তাকে প্রথম সামরিক অভিযানে পাঠান।

রোস্তমের দায়িত্ব ছিল সিপান্দ পর্বতের শীর্ষে অবস্থিত সেই দুর্গটি দখল করা, যেখানে একসময় তার প্রপিতামহ নারিমান যুদ্ধ করতে গিয়ে শহিদ হন। রোস্তম সাহসিকতার সঙ্গে দুর্গটি ভেঙে প্রবেশ করেন, শত্রুদের পরাজিত করে ধনভাণ্ডার লুট করেন এবং বিজয়ের সংবাদ তার পিতা জাল ও পিতামহ সামের কাছে পাঠান।
হাফত খান

রোস্তম তার অধিপতি, অতিমাত্রায় আত্মবিশ্বাসী কায় কাবুসকে উদ্ধার করার জন্য এক বীরত্বপূর্ণ অভিযান শুরু করেন, যাকে মজান্দরনের দৈত্যরা বন্দী করে। এই অভিযানকে “রোস্তমের সাতটি অভিযান” বলা হয়।

রোস্তমের কিংবদন্তি ও আইরিশ মহান বীর কু চুলাইনের কাহিনীর মধ্যে কিছু মিল রয়েছে। উভয় বীরই যুবক অবস্থায় একটি হিংস্র পশুর সাথে লড়াই করে বিজয়ী হন, যুদ্ধে নিজেদের পুত্রকে হত্যা করেন (যেমন "রোস্তম ও সোহরাব" উপাখ্যান, যা হিল্ডেব্র্যান্ডস্লাইডেও দেখা যায়), যুদ্ধে প্রায় অপরাজেয় ছিলেন এবং অবশেষে প্রতারণার ফলে নিহত হন; তবুও মৃত্যুর পূর্বে তারা তাদের হত্যাকারীকে পরাস্ত করেন।Connell Monette, The Medieval Hero: Christian and Muslim Traditions. (Saarsbruck: 2008).

পারস্যের দুই বীর, রোস্তম ও এসফন্দিয়ারের কাহিনির মধ্যে গ্রিক বীর হেরাক্লিসের শ্রমের সঙ্গে মিল লক্ষ্য করা যায়।Connell Monette, The Medieval Hero: Christian and Muslim Traditions. (Saarsbruck: 2008), pp. 227-28.
মৃত্যু

শাহনামায় সামের (রোস্তমের দাদা) প্রজন্মের বীরদের আয়ুষ্কালকে অত্যন্ত দীর্ঘ বলে বর্ণনা করা হয় এবং রোস্তমের আয়ুও এই ধারার সাথে সঙ্গতিপূর্ণ: তিনি যখন তার সহিংস মৃত্যুর মুখোমুখি হন, তখন তার বয়স ৬০০ বছর অতিক্রম করে (ঈর্ষান্বিত সৎভাই শাগাদ কৌশলে তাকে বিষাক্ত বর্শায় পূর্ণ একটি কূপে ফেলে দিয়ে হত্যা করে)। এই ঘটনায় রোস্তমের বিশ্বস্ত ঘোড়া রাখশ এবং বীরের ভাই জাভারা নিহত হন।

বংশধারা ও অন্যান্য আত্মীয়
সামঙ্গানের রাজকুমারি তাহমিনার সঙ্গে রোস্তমের এক পুত্র সন্তান হয়, যিনি সোহরাব। কায় কাবুসের আমলে সোহরাবকে দুর্ঘটনাবশত তারই পিতা রোস্তম হত্যা করেন। বানু গোশাস্প নামা গ্রন্থে উল্লেখ আছে, রোস্তমের পরে এক কন্যা হয় যার নাম বানু গোশাস্প। তার ভাই ফারামার্জ এবং তারা দু'জনেই তুরান ও ভারতের বিখ্যাত বীর হিসাবে খ্যাতি অর্জন করেন। গোশাস্প গিভের সঙ্গে বিবাহবন্ধনে আবদ্ধ হয়ে বিজয় নামে এক পুত্র সন্তানের জননী হন।

রোস্তমের এক সৎভাই শাগাদ ছিল, যে সর্বদা রোস্তমের প্রতি ঈর্ষা পোষণ করতেন এবং শেষ পর্যন্ত তারই প্ররোচনায় রোস্তমের মৃত্যু হয়।

রোস্তমের মতোই বিখ্যাত ছিল তার ঘোড়া রাখশ। দৈব সুরক্ষার কারণে রাখশের জীবনও রোস্তমের মতোই অবিশ্বাস্যরকম দীর্ঘ ছিল এবং রোস্তমের মৃত্যুর সময়েই সে মারা যায়।
ঐতিহাসিক ভিত্তি
আর্নস্ট হার্জফেল্ড বলেন যে, গন্ডোফারস রাজবংশ ছিল সুরেন পরিবারের প্রতিনিধি। পার্থিয়ান সাম্রাজ্যের পাঁচটি প্রধান পরিবারের মধ্যে সুরেন পরিবার ছিল সর্বোচ্চ স্থানে। তাদের বংশগত অধিকার ছিল রাজকীয় সেনাবাহিনীর নেতৃত্ব দেওয়া এবং রাজা নির্বাচনের সময় রাজার মাথায় মুকুট পরিয়ে দেওয়া। সম্ভবত ১২৯ খ্রিস্টপূর্বাব্দের দিকে, যখন যাযাবর জাতিগোষ্ঠী, বিশেষ করে ইন্দো-সিথিয়ানরা (সাকারওকা, প্রাচীন ফারসি ভাষায় সাকারাবাকা যার অর্থ "যাযাবর শক" বা সারওকা) এবং টোকারীয়রা পার্থিয়ার পূর্বাঞ্চলীয় সীমান্তে আক্রমণ করে, তখন পার্থিয়ান সম্রাটরা প্রতিরক্ষার দায়িত্ব সুরেনদের ওপর অর্পণ করেন। সুরেনরা শেষ পর্যন্ত কেবল ইন্দো-সিথিয়ানদের প্রতিহতই করেননি, বরং তাদের আরাকোসিয়া ও পাঞ্জাব পর্যন্ত ধাওয়া করেন। এই ঘটনাটি সম্ভবত গ্নিয়াস পম্পেয়াস ট্রোগাসের (প্রলোগ ৪২) বর্ণনাকৃত ইন্টারিটাস সারওকারুম (সাকারওকাদের বিনাশ) হিসেবে বিবেচিত হয়।

এই ঘটনাগুলোর প্রতিধ্বনি সিস্তানের কিংবদন্তিগুলিতে সংরক্ষিত আছে, যা আংশিকভাবে শাহনামায় অন্তর্ভুক্ত হয়েছে। তবে একসময় স্বাধীন মহাকাব্য হিসেবেও টিকে ছিল, যেমন তারিখ-ই সিস্তান-এ উল্লিখিত গর্শাস্পনামা এবং মাসউদি কর্তৃক উদ্ধৃত কিতাব আল-সাকিসারান। এইসব মহাকাব্যে বর্ণিত হয়েছে বীর গর্শাস্প এবং তার বংশধর নরিমান, সাম, জাল বা দস্তান এবং সর্বোপরি দস্তানের পুত্র রোস্তমের বীরত্বগাথা কাহিনী। মুদ্রা ও ইতিহাসে পরিচিত ইন্দো-পার্থীয় নামগুলোর সঙ্গে মহাকাব্যে ব্যবহৃত নামগুলোর মিল খুঁজে পাওয়া কঠিন, কারণ সেগুলো সম্ভবত সম্মানসূচক উপাধি। উদাহরণস্বরূপ, সম্প্রতি আবিষ্কৃত একটি রৌপ্যমুদ্রায় গ্রীক লিপিতে "হিন্ডোফারেস" নামে উল্লেখিত গন্ডোফারেসকে "সাম" উপাধিতে অভিহিত করা হয়েছে। একজন শাসক একাধিক উপাধি পেতে পারেন, এবং ঐতিহাসিক নামগুলো পরবর্তী প্রজন্মেও পুনরাবৃত্ত হতে পারে।
বংশতালিকা

চিত্রশালা
মুঘল আমলে পান্ডুলিপিগুলিতে রোস্তমের সাতটি শ্রম ও অন্যান্য কীর্তির চিত্রায়ণ দেখা যায়:

জনপ্রিয় ও ঐতিহ্যবাহী সংস্কৃতি
রুস্তম নামটি ফারসি, উর্দু, হিন্দি ও সামগ্রিকভাবে পারস্যপরিচালিত সংস্কৃতিতে শারীরিক শক্তি ও বীরত্বের প্রতীক হিসেবে গণ্য হয়, বিশেষত কুস্তিগীরদের ক্ষেত্রে। উদাহরণস্বরূপ, কিংবদন্তি কুস্তিগীর গামা পালোয়ান সাধারণ মানুষের কাছে রুস্তম-ই-হিন্দ নামে পরিচিত, যার অর্থ "ভারতের রুস্তম"।

রুস্তম নামটি তুরস্ক থেকে ভারত পর্যন্ত পারস্যপ্রভাবিত সংস্কৃতিতে এখনো একটি জনপ্রিয় ও বহুল ব্যবহৃত নাম হিসেবে প্রচলিত।

আফগানিস্তানে একটি দারি প্রবাদ প্রচলিত আছে: “রোস্তমের নাম, রোস্তমের চেয়েও উত্তম।” এ সম্পর্কে এডওয়ার্ড জেলেম বলেন, “এই প্রবাদটি তখন ব্যবহৃত হয়, যখন কোনো ব্যক্তির নাম বা সুনাম তার প্রকৃত যোগ্যতা কিংবা দক্ষতার চেয়ে বেশি উচ্চমানের মনে হয়।”p. 161. Zellem, Edward. 2015. Zarbul  Masalha: 151 Afghan Dari Proverbs, 3rd ed. Cultures Direct Press. 2015
আরও দেখুন
শাহনামা
নাকশে রোস্তম
নাদর ইবনে আল-হারিস- তিনি ছিলেন মুহাম্মদ (সা.) এর সমসাময়িক একজন ব্যক্তি, যিনি রোস্তম এবং এসফান্দিয়ার সম্পর্কে গল্প বলতেন।

গ্রন্থপঞ্জি


তথ্যসূত্র

 বহিঃসংযোগ 

শাহনামা, হাকিম আবুল-কাসেম ফেরদৌসি তুসি রচিত পূর্ণগ্রন্থ (৬৪টি মহাকাব্য), ফারসি ভাষায় (পার্সটেক )। এই গ্রন্থটি বিনামূল্যে ডাউনলোড করা যায় (ফাইল আকার: HTML সহায়তা ফাইলরূপে সংকলিত: ১.৪ মেগাবাইট)।
ইরেজ বাশিরি, ফেরদৌসির শাহনামার চরিত্রসমূহ, ইরান চেম্বার সোসাইটি, ২০০৩।
শাহনামা, হেলেন জিমার্ন কর্তৃক ইংরেজি অনুবাদ।
 শাহনামা, হেলেন জিমার্ন অনুবাদ।
 শাহনামা, আর্থার ও এডমন্ড ওয়ার্নার অনুবাদ।
 'পারস্যর রাজাদের বই'-এর নতুন অনুবাদ – মার্চ, ২০০৬ এনপিআর থেকে, এবং "ইরানের মহাকাব্য" – এপ্রিল, ২০০৬, দ্য নিউ ইয়র্ক টাইমস থেকে। এছাড়াও, ১৪ মে ২০০৬ তারিখে, ওয়াশিংটন পোস্ট-এর পুলিৎজার পুরস্কারপ্রাপ্ত বই সমালোচক মাইকেল ডিরডা ডিক ডেভিসের অনুবাদ "Shahnameh: The Persian Book of Kings" পর্যালোচনা করেন "এই অসাধারণ অনুবাদ প্রাচীন পারস্য মহাকাব্যকে নতুন প্রজন্মের জন্য জীবন্ত করে তুলেছে"। এই অনুবাদের চিত্রসমৃদ্ধ তিন খণ্ডবিশিষ্ট স্লিপকেস সংস্করণ: ।
 ফারসি উৎস
 সম্পূর্ণ ফারসি পাঠ্য
 শাহনামা ওয়েবসাইট

বিষয়শ্রেণী:শাহনামার চরিত্র
বিষয়শ্রেণী:ফার্সি সাহিত্য
বিষয়শ্রেণী:ফারসি পূরাণ